**ORGANIZAČNÝ PORIADOK ŠKOLY ZŠ JABLONEC**

školský rok 2020/2021

**Základné ustanovenia ( údaje o škole) :**

Názov školy : **Základná škola JABLONEC**

Sídlo školy : **900 87 Jablonec 59, okres Pezinok**

Kontakt : **tel.: +421336488156, e-mail:** **skola.jablonec@centrum.sk**

 **www.zs1-4jablonec.edupage.org**

Právne postavenie školy : **škola nie je právny subjekt**

Zriaďovateľ: **Obec JABLONEC, 900 87 Jablonec 206**

Štatutárny zástupca : **Slavomír Pocisk,** starosta obce

**Všeobecné ustanovenia :**

Poslanie a hlavné úlohy školy :

Plniť úlohy na úseku základného školstva v podmienkach neplnoorganizovanej školy. Vychovávať a vzdelávať žiakov v atmosfére demokracie, humanizmu, tolerancie a tvorivosti.

Zaoberať sa témami z oblasti multikultúrnej výchovy, problematiky migrácie , ľudských práv, práv dieťaťa, práv osôb so zdravotným postihnutím, rovnosti muža a ženy, predchádzať všetkým formám diskriminácie, xenofóbie, antisemitizmu, intolerancie, extrémizmu a rasizmu. Podporovať rozvoj čitateľskej gramotnosti, environmentálnej výchovy. Pripraviť najmä žiakov 4. ročníka našej školy na plynulý prechod do 5.ročníka ZŠ v susednej obci.

Udržať a ďalej skvalitňovať orientáciu školy na :

- výučbu ANJ,

- využívanie IKT v pedagogickom procese i záujmovej činnosti,

- plnohodnotné využitie voľného času detí v záujmových krúžkoch, ktoré pokrývajú oblasti

 umenia, spoznávania svojej vlasti, športu, bezpečnosti a starostlivosti o svoje zdravie, tvorivosti a IKT

- podporu zdravia,

- rozvíjanie tvorivých činností a budovanie priateľských vzťahov medzi žiakmi v ŠKD.

**Organizačné členenie školy :**

Neplnoorganizovaná základná škola v Jablonci sa člení na dve triedy a dve oddelenia ŠKD.

V jednej triede sú spojené dva ročníky. V tomto školskom roku uplatníme toto spojenie ročníkov :

 I. trieda - 1. a 3. ročník

II. trieda - 2. a 4. ročník

2 oddelenia ŠKD

**Kontrolná činnosť**(viď Plán vnútroškolskej kontroly)

**Organizačná štruktúra školy :**

Útvar riaditeľa školy :

Základnú školu riadi riaditeľka, funkcia zástupcu riaditeľa nie je vytvorená.

Pedagogický útvar :

Pedagogický kolektív na škole tvorí 7 osôb:

riaditeľka, ktorá je súčasne triednou učiteľkou

triedna učiteľka

učiteľka ANJ

učitelia náboženskej výchovy ( p. farár, p. farárka)

2 vychovávateľky

Vedúci MZ :

Funkciu vedúcej MZ zastáva triedna učiteľka, ďalšími členkami sú riaditeľka, 2 vychovávateľky.

Výchovný poradca, školský psychológ, vedúca vychovávateľka ŠKD :

Tieto funkcie neboli na škole zriadené.

Hospodársko-správny útvar :

Funkciu školníčky, upratovačky a kuričky spolu zastáva jedna osoba so zníženým pracovným úväzkom. Ekonomiku a účtovníctvo školy vykonáva pracovníčka Obecného úradu Jablonec.

Mzdovú a personálnu agendu nám vedie pracovníčka Obecného úradu Jablonec.

Organizačný poriadok bol prerokovaný na pracovnej porade dňa 25. 8. 2020.

Berú na vedomie:

Schválený zriaďovateľom dňa 1. septembra 2020

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 zriaďovateľ

 pečiatka